· Tap Spalar ehf eftir skatta fyrir tímabilið 1. október 2005 til 31. mars 2006 nam kr. 81 m.kr. en tap á tímabilinu 1. október 2004 til 31. mars 2005 nam 188 m.kr . Tap Spalar eftir skatta á öðrum ársfjórðungi félagsins sem er 1. janúar 2006 til 31. mars 2006 nam 63 m.kr . Á sama tíma árið á undan nam tapið 326 m.kr . Reikningsár Spalar er 1. október til 30. september ár hvert . Spölur er að fullu í eigu Eignarhaldsfélagsins Spalar hf. · Veggjald nam 382 m.kr. fyrstu 6 mánuði ársins til samanburðar við 407 m.kr. árið áður sem er 6% lækkun . · Rekstrarkostnaður Spalar ehf án afskrifta fyrstu 6 mánuði ársins nam kr. 97 m.kr. og hækkar um rúm 5,4% frá sama tímabili árinu áður þegar hann nam 92 m.kr. · Skuldir Spalar ehf aukast úr 4.801 m.kr. þann 30. september 2005 í 5.067 m.kr þann 31. mars 2006 eða um 5,5% . Um uppgjörið Gylfi Þórðarson , framkvæmdastjóri Spalar , segir heildarafkomu félagsins í takt við áætlanir félagsins . Framundan eru umferðarmestu mánuðir ársins sem að öllu jöfnu skila mestum tekjum . Tímabilið frá 1. október 2005 til 31. mars 2006 er byrjun á áttunda fjárhagsári í rekstri félagsins . Á þessu tímabili fóru um 730 þús. ökutæki um göngin , sem greiddu veggjald sem er um 18% aukning frá sama tímabili árið áður . Þessi fjöldi samsvarar því að um 4 þús ökutæki hafi farið um göngin að meðaltali dag hvern . Meðaltekjur fyrir hverja ferð um göngin fara lækkandi , bæði að nafnverði og raunvirði . Skýringin er einkum sú að fleiri og fleiri viðskiptavinir nýta sér afsláttarmöguleika í kjölfar gjaldskrárlækkunar 1. apríl 2005 .